CELEX: 32007R0904
Language: bg
Date: 2007-07-27 00:00:00
Title: Регламент (ЕО) № 904/2007 на Комисията от 27 юли 2007 година относно класирането на някои продукти в Комбинираната номенклатура

28.7.2007   
            
            
               BG
            
            
               Официален вестник на Европейския съюз
            
            
               L 196/37
            
         
      РЕГЛАМЕНТ (ЕО) № 904/2007 НА КОМИСИЯТА
   
   от 27 юли 2007 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към този регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 на таблицата от приложението към настоящия регламент, следва да бъдат класирани според кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата от приложението, трябва да бъдат класирани в Комбинираната номенклатура с кодовете по КН, посочени в колона 2 на същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 юли 2007 година.
      
         
            За Комисията
         
         Franco FRATTINI
         
         
            Заместник-председател
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 733/2007 (ОВ L 169, 29.6.2007 г., стр. 1).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоката
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Сирене от типа Pasta filata на блокчета, произведено чрез добавяне на ензима ренин (сирищен фермент) и термофилни бактерии (например Streptococcus thermophilus) към млякото. След коагулацията суроватката се отделя. След това коагулатът се затопля до около 80 °С. Замесва се и се разтегля, докато се получи влакнеста текстура. После продуктът се разделя до изискваната големина (от 1 до 3 kg) и се осолява.
                  Сиренето се опакова във фолио и се съхранява при ниска температура (от 2 до 4 °С) в продължение на една до две седмици след като е произведено.
                  Сиренето има следния състав (в тегловни %):
                  
                              сухо вещество
                           
                           
                              54,2
                           
                        
                              общо съдържание на мазнини
                           
                           
                              23,3
                           
                        
                              съдържание на мазнини в сухото вещество
                           
                           
                              43,0
                           
                        
                              съдържание на вода в немасленото вещество
                           
                           
                              59,7
                           
                        Сиренето има мек, маслен, леко солен вкус. Използва се, между другото, като сирене за пици.
               
               
                  0406 10 20
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура, както и от текста на кодове по КН 0406, 0406 10 и 0406 10 20.
                  Продуктът притежава обективните характеристики и свойства на прясно сирене, по-специално с оглед на състава, външния вид и вкуса, и може да се консумира в кратък срок след като е произведено (обяснителни бележки към Хармонизираната система за позиция 0406, първи параграф, точка 1).
                  Следователно продуктът не може да се класира в подпозиция по КН 0406 90, която се отнася до „други сирена“, различни от упоменатите в предходните подпозиции.